വാരപ്പെട്ടി വില്ലേജിലെ മാജിക് കാണുവാനായി ജില്ലാ കളക്ടര് നേരിട്ടെത്തി എറണാകുളം: പരിതാപകരമായ അവസ്ഥയിലുളള ഒരു വില്ലേജ് ഓഫീസ് കേവലം 20 ദിവസങ്ങള്ക്കുള്ളില് പുതുക്കിപ്പണിത് സമ്ബൂര്ണ സ്മാര്ട്ട് വില്ലേജ് ഓഫീസായി മാറ്റുക.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അതും ജനകീയ പങ്കാളിത്തത്തോടെ. ഈ അനിതരസാധാരണ മാതൃക കാണുവാനും അതിന് ചുക്കാന്പിടിച്ച വാരപ്പെട്ടി വില്ലേജ് ഓഫീസര് റോയ് പി. ഏലിയാസിനെ അഭിനന്ദിക്കുന്നതിനുമായി ജില്ലാ കളക്ടര് ജാഫര് മലിക് നേരിട്ടെത്തി. ജോലിഭാരം കൂടുതലുള്ള ഈ കാലത്ത് ജനകീയ പങ്കാളിത്തത്തോടെ കുറഞ്ഞ ചെലവില് മാതൃകാപരമായ ഓഫീസ് സജ്ജമാക്കിയ വാരപ്പെട്ടി വില്ലേജ് ഓഫീസര് തനിക്കും പ്രചോദനം നല്കുന്നതായി ജില്ലാ കളക്ടര് പറഞ്ഞു. 20 ദിവസങ്ങള്ക്കുള്ളില് കെട്ടിടത്തിന്റെ അറ്റകുറ്റപ്പണികള് പൂര്ത്തിയാക്കി, മുറ്റം ടയല് വിരിച്ചു. എല്ലാ ജീവനക്കാര്ക്കും കമ്ബ്യൂട്ടര് സൗകര്യം ഏര്പ്പെടുത്തി, എല്ലാ ഓഫീസ് ഫയലുകളും ബൈന്ഡ് ചെയ്തു, പൊതുജനങ്ങള്ക്കായി വിവിധ അപേക്ഷകള് സമര്പ്പിക്കാനുള്ള റാക്ക്, കുടിവെള്ള സംവിധാനം എന്നിങ്ങനെ വിവിധ സൗകര്യങ്ങളും കോവിഡ് പ്രതിരോധ നടപടികളുടെ ഭാഗമായ ബോര്ഡ്, സാനിറ്റൈസര് സൗകര്യം എന്നിവ സജ്ജമാക്കിയത് അഞ്ച് ലക്ഷം രൂപ ചെലവില് ! ആയവന സ്വദേശിയായ വില്ലേജ് ഓഫീസര് റോയ് പി. ഏലിയാസിന്റെ നേതൃത്വത്തില് പുതുക്കിപ്പണിത മൂന്നാമത്തെ വില്ലേജ് ഓഫീസാണ് വാരപ്പെട്ടിയിലേത്. 2014 ല് ഇദ്ദേഹം വില്ലേജ് ഓഫീസറായിരുന്ന കാസര്ഗോഡ് ജില്ലയിലെ വെളളരിക്കുണ്ട് താലൂക്കിലെ വെസ്റ്റ് എളരി വില്ലേജ് ഓഫീസ്, 2018 ല് ഏനാനെല്ലൂര് വില്ലേജ് എന്നിവ സമാന രീതിയില് നവീകരിക്കപ്പെട്ടിട്ടുണ്ട്. കളക്ടറുടെ സന്ദര്ശന വേളയില് കോതമംഗലം തഹസില്ദാര് റേച്ചല് കെ. വര്ഗീസ്, അഡീഷണല് തഹസില്ദാര് നാസര് കെ.എം എന്നിവര് സന്നിഹിതരായിരുന്നു. ജനകീയ പങ്കാളിത്തത്തോടെ കുറഞ്ഞ ചെലവില് മാതൃകാപരമായ ഓഫീസ് സജ്ജമാക്കിയ വാരപ്പെട്ടി വില്ലേജ് ഓഫീസര് റോയ് പി. ഏലിയാസിനെ ജില്ലാ കളക്ടര് ജാഫര് മലിക്ക് പൊന്നാട അണിയിക്കുന്നു.The post വാരപ്പെട്ടി വില്ലേജിലെ മാജിക് കാണുവാനായി ജില്ലാ കളക്ടര് നേരിട്ടെത്തി first appeared on MalayalamExpressOnline.